યુનિવર્સલ હોન્ડાના ખાનપુર સ્થિત શૉ-રૂમથી વાયા ગાંધી બ્રીજ – ઇન્કમટેક્ષ થઈ નવજીવન ટ્રસ્ટની ઓફિસ સુધી પહોંચતા આવતા-જતા લોકો મને જોતા જ રહ્યા. કેટલાકને એમ પણ લાગ્યું હશે કે સરકસનું કે મોતના કુવામાં કરતબી દાવ બતાવતું સ્કૂટર રસ્તા પર લઇને આ ભાઈ નીકળી પડ્યા છે. ધૂમ સ્પીડથી ચાલતી સુપરબાઇક્સ ‘નાવી’ને જોઇને ધીમી પડવા માંડી. ટ્રાફિક વચ્ચેથી પસાર થતાં જેને મોકો મળ્યો તે બે વાત પૂછવા લાગ્યા – આની કિંમત કેટલી? અને એવરેજ કેટલી મળે? આ પ્રકારનો સવાલ પૂછનાર મારા-તમારા જેવા સામાન્ય સ્તરના માણસો જ હતા પણ તેનું આર્થિક સ્તર પણ બદલાશે તેવો મને કોઈ અંદાજ નહોતો. આ વાંચનાર તમને એનો અંદાજ છેલ્લા ફકરામાં મળશે.